 Suldaan Maxamed Suldaan Cabdiqaadir ayaa sidoo kale ka hadlay saami qaybsiga, waxaanu xusay in saami qaybsiga aan si siman oo cadaalad ah aan loo qaybin, waxaanu ugu horeyn uu yidhi isagoo ka hadlaya dagaalka dhexmaray labada Beelood ee Ceel-afweyn Labada Beelood iyaga ayaa marka hore nabadooda ka tashan kara, laakiin Raggan ku dhex jira ee kolba isku dhaarinaya, Ingiriiskii baa dhaamay, oo marka laba Beelood is laayaan intuu isku keeno odhan jiray heshiiya, kuwa heshiiska jabiya, ayaa la xidh-xidhi jiray, oo Jasiiradaha ayaa la geyn jiray, waxaa loo baahan yahay dad daacad ka noqda si ay heshiiska u dhamaystiraan, heshiiskaasina wuxuu u baahan yahay shuruudo adag, in la dhex dhigo labada reer, waayo dagaalkoodu faaiido inooma soo kordhinayo, waana kugu dhimay, oo ka dhimay. 